als_Latn dik_Latn sag_Latn
Asport- “ Futbolli italian është duke ndryshuar sepse kanë ndryshuar edhe drejtuesit. Të rinjtë më të mirë më parë nuk do të largoheshin jashtë. Këto huazime me të drejtë blerjeje përfundimtare nuk bëjnë gjë tjetër vecse shtojnë akoma më shumë borxhin e menaxhimit: të marrim rastin e Marko Borrielos, që nga Roma shkon te Juventusi, Roma kursen 4 milionë të cilat ndërkohë Juventusi i ka shtuar, për të vendosur më pas të mos e konfirmojë lojtarin për sezonin e ardhshëm”. Këto fjalë janë shprehur nga ish drejtori përgjithshëm i Juventusit Luciano Moxhi që ka folur për mediat italiane në ditën e ditëlindjes së tij.
“ Elia është shitur për 6 milionë euro- ka thënë Moxhi- por ishte blerë për 13 milionë euro. Drejtori përgjithshëm Bepe Marrota ka pasur mundësinë për të shpenzuar para që unë nuk i kam shpenzuar asnjëherë. Unë kërkoja të tregohesha i kursyer në raport me shoqërinë, por ai di të punojë shumë mirë. Nëse do të kisha pasur të gjithë ato para do të kisha arritur të fitoja 3 Champions Liga….”. Ish drejtori përgjithshëm bardhezi, Luciano Moxhi, ka folur edhe për tratativat e merkatos së kësaj vere por nuk kanë lidhje me ambjentin bardhezi. “ Manovra për të mbajtur Thiago Silvan është realizuar për ti bërë të kuptojnë tifozët sakrificat që një shoqëri kryen- shprehet Moxhi- por mendoj se braziliani nuk ka qënë asnjëherë në merkato. Ai dhe Ibraimovic janë dy lojtarë që do të qëndrrojnë te kuqezinjtë, edhe se ka shumë skuadra që i kanë kërkuar këto kohë.Napolimund të surprizojë pak. Do ti mungojë tashmë elementi që arrinte të shkatërronte mbrojtjet kundërshtare për të shënuar Kavani ( Laveci). Në fillim kishte një lojë me ritëm të shpejtë ku synohej të shfrytëzoheshin hapësirat e shumta që krijohen nga kundërsulmet, tani në sulm janë Pandev dhe Kavani që duhet të arrijnë të shfrytëzojnë të gjithë lojën e skuadrës dhe kështu që Napolit mendoj se i nevojitet një lojtar që arrin të ndryshojë ritmin e lojës”. Luciano Moxhi ka folur edhe armikun e tij të betuar, armikun e tij numër një, bohemin Zdenek Zeman. “ Sezonin e shkuar ka zhvilluar një kampionat të mirë dhe ka fituar- ka nënvizuar ish drejtori përgjithshëm bardhezi- Peskara luante shumë mirë, por ndërkohë Seria B është një kampionat, dhe Seria A një kampionat tjetër. Ai është një trajner shumë i mirë, për fat të keq shpërqendrrohet shpesh dhe humbet esencën e futbollit”.
You must be logged in to post a comment Login
als_Latn als_Latn eng_Latn